text: টর্নেডোর আঘাতে লণ্ডভণ্ড ৫০ টি বসতবাড়ি - DeshBanglaKhobor24
  Home / সারাদেশ / টর্নেডোর আঘাতে লণ্ডভণ্ড ৫০ টি বসতবাড়ি
  টর্নেডোর আঘাতে লণ্ডভণ্ড ৫০ টি বসতবাড়ি
  DeshBanglaKhobor September 20, 2020 সারাদেশ
  ভোলা প্রতিনিধিঃ ভোলা চরফ্যাশনে আকস্মিক বিধ্বংসী টর্নেডোর আঘাতে আসলামপুর ইউনিয়নে প্রায় ৫০টি বসত বাড়ি ও ব্যবসা প্রতিষ্ঠান ক্ষতিগ্রস্ত হওয়ার খবর পাওয়া গিয়াছে। সুত্র জানায় ক্ষতিগ্রস্ত প্রায় ৩৫টি পরিবার খোলা আকাশের নিচে।
  জানা যায় শনিবার দিবাগত রাত সাড়ে ৩টার সময় আসলামপুর ইউনিয়নের ৮ নং ওয়ার্ডে টর্নোডো আঘাত করে। এ সময় আসবাবপত্র ও দুইটি অটো রিক্সাসহ ৪৭টি বসতঘর ও ৩টি ব্যবসা প্রতিষ্ঠান ভেঙে যায় এবং ২০টি বসতঘর আংশিক ভেঙে যায়। তবে ঘর চাপা পড়া ক্ষতিগ্রস্ত পরিবারগুলো সামান্য আহত হলেও গুরতর আহতের কোনো খবর পাওয়া যায়নি। স্থানীয়দের ধারণা টর্নেডোর আঘাতে প্রায় ২০ লাখ টাকার ক্ষতি হয়েছে।
  এছাড়াও বেতুয়া সড়কে গাছ ভেঙে সড়ক বন্ধ হয়ে গেলে স্থানীয়রা গাছ কেটে সড়ক পরিস্কার করে। আজ রবিবার সকালে উপজেলা নির্বাহী কর্মকর্তা রুহুল আমিন ও স্থানিয় আওয়ামী লীগ নেতৃবৃন্দ ঘটনাস্থল পরিদর্শন করেছেন।
  আসলামপুর ইউনিয়ন আওয়ামী লীগের সভাপতি নুরে আলম মাস্টার জানান, স্থানীয় সংসদ সদস্য আবদুল্লাহ আল ইসলাম জ্যাকব এমপি ক্ষতিগ্রস্তদের খোঁজ খবর নিয়েছেন এবং ক্ষতিগ্রস্তদের তালিকা করে সরকারের পক্ষ থেকে তাদের পুর্নবাসন করা হবে বলে তিনি জানিয়েছেন। এদিকে উপজেলা নির্বাহী কর্মকর্তা রুহুল আমিন ক্ষতিগ্রস্ত এলাকা পরিদর্শন শেষে সরকারের পক্ষ থেকে তাদের আর্থিক সহযোগিতা করার আস্বস্ত প্রদান করেছেন।